
Klausimai parengti įvertinus mokesčių mokėtojams dažniausiai kylančius su kontroliuojamųjų sandorių kainodara susijusius klausimus bei mokesčių administratoriaus kontrolės ir stebėsenos veiksmų praktiką šioje srityje. Šiuose atsakymuose pateikta mokesčių administratoriaus nuomonė ir jie neturi teisės akto galios. 
Mokesčių mokėtojas, norėdamas juos taikyti savo praktikoje, turi įvertinti konkrečios situacijos aplinkybes ir ypatumus.

[bookmark: _Hlk234324522][bookmark: _GoBack]Kontroliuojamųjų sandorių kainodaros dokumentai

1. Kas yra kainodaros dokumentacija?
Kontroliuojamojo sandorio kainodaros dokumentai / kainodaros dokumentacija (toliau - KD) – tai dokumentai, kuriuose atskleidžiama, kaip vienetas, nustatydamas kontroliuojamųjų sandorių (toliau - KS) kainas, laikėsi ištiestosios rankos principo (toliau – IRP[footnoteRef:1]).  [1:  IRP - principas, pagal kurį KS kainos, įvertinus visas reikšmingą poveikį kainai turinčias sandorio sąlygas, neturi skirtis nuo tikrosios rinkos kainos, o iš KS uždirbtas pelnas (gautos pajamos) neturi skirtis nuo iš tikrąja rinkos kaina atlikto sandorio galimo uždirbti pelno (galimų gauti pajamų). ] 

Pastebėtina, kad tam tikrais atvejais (plačiau žr. 7 ir 8 klausimus), KD rengti yra neprivaloma, tačiau asocijuotiems asmenims[footnoteRef:2] išlieka pareiga (vadovaujantis PMĮ[footnoteRef:3] 40 str. 1 ir 2 d. ir GPMĮ[footnoteRef:4] 15 str. 1 ir 2 d.) sandorius sudaryti rinkos kainomis, kurių atitikimas IRP gali būti įforminamas laisvos formos dokumentais (toliau – kiti kainodarą pagrindžiantys dokumentai).  [2:  Asocijuotų asmenų sąvoka - Pelno mokesčio įstatymo 2 str. 8 d. ir Gyventojų pajamų mokesčio įstatymo 2 str. 32 d. ]  [3:  Lietuvos Respublikos pelno mokesčio įstatymas.]  [4:  Lietuvos Respublikos gyventojų pajamų mokesčio įstatymas. ] 


2. Kokią praktinę naudą mokesčių mokėtojui suteikia tinkamai parengta KD?
KD parengimas – ne tik Kainodaros taisyklėse[footnoteRef:5] nustatyta pareiga. Tinkamai ir kokybiškai parengta KD turi praktinę naudą ir pačiam mokesčių mokėtojui. [5:  Lietuvos Respublikos pelno mokesčio įstatymo 40 straipsnio 2 dalies ir Lietuvos Respublikos gyventojų pajamų mokesčio įstatymo 15 straipsnio 2 dalies įgyvendinimo taisyklės, patvirtintos Lietuvos Respublikos finansų ministro 2004 m. balandžio 9 d. įsakymu Nr. 1K-123. ] 

Visų pirma, kokybiška KD padeda pagrįsti, kad sandorių tarp asocijuotų asmenų kainos atitinka IRP, todėl sumažėja KS kainų koregavimo ir su tuo susijusių pasekmių rizika (jei mokesčių administratorius nustato, kad sandoriai neatitinka IRP, gali būti papildomai apskaičiuoti mokėtini mokesčiai, delspinigiai ir taikomos baudos). Be to, KD neturėjimas arba netinkamas jos parengimas gali lemti ir administracinę atsakomybę, todėl tinkama KD padeda išvengti galimų sankcijų dėl dokumentavimo reikalavimų nesilaikymo.
KD rengimas leidžia peržiūrėti ir optimizuoti įmonių grupės vidaus sandorius, atsisakant neefektyvios veiklos, sandorių bei užtikrinant, kad pelnas tarp grupės įmonių būtų tinkamai paskirstomas ir apmokestinamas ten, kur vertė realiai sukuriama.
Praktikoje tinkamai parengta KD dažnai padeda supaprastinti ir paspartinti mokesčių administratoriaus kontrolės veiksmus, nes mokesčių administratorius jau kontrolės veiksmo pradžioje gauna išsamią ir tikslią informaciją (priešingu atveju prašo pateikti daug papildomos informacijos kontrolės veiksmo metu). 
Apibendrinant, teisės aktų reikalavimus atitinkanti, detali ir kokybiškai parengta KD yra ne tik formalus Kainodaros taisyklių reikalavimų įvykdymas, bet ir efektyvi mokesčių rizikų valdymo priemonė, leidžianti mokesčių mokėtojui užtikrinti savo pozicijos pagrįstumą bei sumažinti galimas finansines ir administracines pasekmes.

3. Kokiais teisės aktais vadovaujantis rengiama KD?
KD rengiama vadovaujantis Kainodaros taisyklių V skyriuje „Kontroliuojamųjų sandorių kainodaros dokumentavimo tvarka“ nustatytais reikalavimais. Atsižvelgiant į tai, jog Kainodaros taisyklėse nėra detalizuoti tam tikrų KS rūšių kainodaros ypatumai (pvz., finansavimo sandoriai, sąnaudų pasidalinimo sandoriai (angl. Cost Contribution Arrangements), pagrindžiant tokių sandorių kainų atitikimą IRP ir juos dokumentuojant rekomenduojama atsižvelgti ir į atitinkamas Ekonominio bendradarbiavimo ir plėtros organizacijos sandorių kainodaros gairių tarptautinėms įmonėms ir mokesčių institucijoms[footnoteRef:6] (toliau – EBPO gairės) dalis apibūdinančias tokius sandorius.  [6:  Angl. OECD Transfer Pricing Guidelines for Multinational Enterprises and Tax Administrations.] 

Paminėtina, kad Kainodaros taisyklės parengtos atsižvelgus į EBPO gaires ir jomis galima naudotis tiek, kiek jų nuostatos neprieštarauja Kainodaros taisyklių nuostatoms.

4. Kas sudaro KD?
Nuo 2019 m. Kainodaros taisyklėse įteisinta dvinarė KS kainodaros dokumentacija: pagrindinė byla ir šalies byla. 
Pagrindinė byla (angl. Master File) pateikia bendrą visos tarptautinės įmonių (vienetų) grupės (toliau – TVG)[footnoteRef:7] vaizdą. Joje aprašoma TVG veikla, struktūra, strategija, verslo modelis, pagrindiniai sandoriai, turimas nematerialus turtas, finansinė veikla, kaip TVG kuria vertę tarptautiniu mastu ir kaip pasiskirsto jos pelnas visame pasaulyje. Pagrindinė byla leidžia geriau suprasti TVG veiklą ekonominiu, teisiniu ir finansiniu požiūriu bei Lietuvos įmonės vietą ir svarbą TVG. [7:  Tarptautinė apmokestinamųjų vienetų grupės (TVG) apibrėžimas pateiktas Kainodaros taisyklių 3.13 p. ] 

Šalies byla (angl. Local File) yra skirta konkrečiam vienetui tam tikroje šalyje (pvz., Lietuvoje veikiančiam vienetui). Joje pateikiama vieneto valdymo struktūra, išsamiai aprašomas kiekvienas KS (prekių pirkimo, paslaugų teikimo, paskolų ir kt.), sandorio šalių atliekamos funkcijos, prisiimamos rizikos, naudojamas turtas, pasirinktas kainodaros metodas, palyginimai ir skaičiavimai, įrodantys, kad taikytos KS kainos atitinka IRP.
Esminis šių bylų skirtumas: pagrindinė byla aprašo visos TVG globalią verslo sistemą ir sandorių kainodaros politiką, o šalies byla – detalizuoja konkretaus vieneto sudarytus KS bei pagrindžia jų kainų atitikimą IRP. 
Kadangi šalies byloje detalizuojami konkretaus vieneto KS su visais asocijuotais asmenimis, dokumentuotini pagal Kainodaros taisykles, PMĮ ir GPMĮ, todėl tam tikrais atvejais šalies byla gali apimti ir sandorius su subjektais, kurie formaliai nepriklauso tai pačiai TVG (pvz., sandoriai su susijusiais fiziniais asmenimis).

5. Ar tarptautinės įmonių grupės ataskaita yra KD dalis?
[bookmark: _Hlk230939943]Tarptautinės įmonių grupės ataskaitinių finansinių metų ataskaita pagal valstybes (angl. Country by Country report arba DAC4) Lietuvoje nėra laikoma KD dalimi. Ši ataskaita teikiama pagal Informacijos, būtinos tarptautiniams bendradarbiavimo įsipareigojimams dėl apsikeitimo informacija apie tarptautinių įmonių grupių pateiktas ataskaitas įgyvendinti, pateikimo taisykles, patvirtintas VMI prie FM viršininko 2017 m. gegužės 31 d. įsakymu Nr. VA-47[footnoteRef:8]. Nors minėta ataskaita oficialiai ir nepriskiriama KD, tačiau jos duomenis mokesčių administratorius plačiai naudoja KS kainodaros ir kitų mokestinių rizikų nustatymui. [8:  Detaliau: https://www.vmi.lt/evmi/dac-4-teisine-baze. ] 


6. Kas ir kada turi rengti pagrindinę ir šalies bylas?
Pagrindinę bylą turi rengti vienetas, vykdęs KS, jei tenkinamos abi sąlygos: vienetas priklauso TVG ir jo praėjusio mokestinio laikotarpio pajamos viršija 15 mln. Eur (Kainodaros taisyklių 84 p.).
Šalies bylą turi rengti vienetas, vykdęs KS ir kai tenkinama bent viena iš šių sąlygų (Kainodaros taisyklių 85 p.):
· Lietuvos vieneto arba užsienio vieneto nuolatinės buveinės Lietuvoje praėjusio mokestinio laikotarpio pajamos viršija 3 mln. Eur;
· [bookmark: _Hlk234323590] vienetas yra finansų ar kredito įstaiga, draudimo įmonė.
Jei yra tenkinamos nurodytos KD rengimo sąlygos, vienetas dar turėtų įsivertinti ir vykdomų KS apimtį (vertę) bei sandorio dalyvius (apie tai plačiau žr. 7 klausimą).
Šio leidinio 1 priede „KS dokumentavimo schema“ ir 2 priede „KS dokumentavimo pavyzdžiai“ pateikiamas struktūrizuotas KS dokumentavimo vertinimo procesas ir pavyzdžiai.

7. Kokios išimtys taikomos KD rengimui atsižvelgiant į vykdomų sandorių dalyvius ir apimtis?
Kainodaros taisyklių 87 p. numato, kad KD nereikia rengti, kai:
· vykdomi vidiniai sandoriai (apie tai plačiau žr. 8 klausimą) arba
· KS vertė per mokestinį laikotarpį neviršija 90 000 Eur (jei vykdomi keli vienarūšiai sandoriai arba neatsiejamai susiję sandoriai, jų vertės turi būti sumuojamos).
[bookmark: _Hlk230864864]Pažymėtina, kad išimtis dėl 90 000 Eur ribos negalioja, jei sandoriai sudaryti su asocijuotu asmeniu, įregistruotu tikslinėje teritorijoje[footnoteRef:9], t. y. tokiu atveju KD rengiama bet kokios vertės KS. [9:  Tikslinė teritorija (Lietuvos Respublikos pelno mokesčio įstatymo (PMĮ) 2 str. 38 dalis ) – užsienio valstybė arba zona, įtraukta į finansų ministro 2001 m. gruodžio 22 d. įsakymu Nr. 344 patvirtintą tikslinių teritorijų sąrašą.] 


8. Kas yra vidiniai KS ir kokie jų dokumentavimo ypatumai?
Vidiniai KS – tai KS, vykdomi Lietuvoje tarp Lietuvos vienetų ir / ar užsienio vienetų nuolatinių buveinių Lietuvoje ir / arba nenuolatinių Lietuvos gyventojų, vykdančių veiklą per nuolatinę bazę, jeigu tokie sandoriai susiję su Lietuvoje vykdoma veikla. Šiems sandoriams netaikomi Kainodaros taisyklių V skyriuje nustatyti dokumentavimo reikalavimai. 
Atkreipiame dėmesį, jog mokesčių administratoriui nustačius riziką dėl vidinių KS kainų galimo neatitikimo IRP, vienetams išlieka pareiga tokių sandorių kainos atitikimą IRP pagrįsti. Tam gali būti naudojami kiti kainodarą pagrindžiantys dokumentai - paaiškinimai apie sandorio esmę, sandorio šalių funkcijas, rizikas, turtą, informacija apie kitus vidinius ar išorinius palyginamuosius sandorius, į kuriuos atsižvelgiant nustatyta KS kaina (pvz., paties mokesčių mokėtojo vykdytas analogiškos prekės / paslaugos teikimas nepriklausomam asmeniui – vidinis palyginimas; arba rinkos duomenys apie skelbiamas kitų vienetų vykdomų analogiškų sandorių, sudarytų tarp nepriklausimų asmenų, kainas – išoriniai palyginimai, kita mokesčių mokėtojo vertinimu sandorio kainos nustatymui reikšminga informacija). 

9. Ar reikia rengti KD, jei vieneto veikla yra nuostolinga? 
Taip. KD turi būti rengiama visais atvejais, kai sandoriai atitinka Kainodaros taisyklių 84, 85 ir 87 p. (apie tai plačiau žr. 6-8 klausimus) numatytus dokumentavimo reikalavimus, neatsižvelgiant į vieneto finansinius rezultatus, t. y. pelną ar nuostolį. 

10. Jeigu einamaisiais metais vienos TVG įmonė perleidžiama kitam neasocijuotam vienetui ar įmonių grupei, iki kada išlieka prievolė perleistajam vienetui rengti KD, kurioje būtų grindžiama KS, vykdytų su ankstesnės TVG, kuriai šis vienetas priklausė iki perleidimo, nariais kainodara?
Vienetas, priklausantis TVG yra laikomas asocijuotu ir susijusiu asmeniu su TVG, o susijusių asmenų apibrėžime įtvirtinta, kad asmenys laikomi susijusiais einamuoju mokestiniu laikotarpiu, jeigu nors vieną praėjusio mokestinio laikotarpio dieną atitiko susijusio asmens kriterijų (PMĮ 2 str. 8 d. ir 33 d.). Taigi, jeigu ir po perleidimo kitai vienetų grupei, perleistasis vienetas ir toliau tęsia sandorius su ankstesnės TVG nariais, šie sandoriai laikomi kontroliuojamaisiais tiek visu perleidimo sandorio vykdymo mokestiniu laikotarpiu, tiek dar vienerius metus po šio laikotarpio. Todėl šiam vienetui prievolė rengti KD, kurioje būtų dokumentuojami su ankstesnės TVG grupės nariais sudaryti sandoriai, išlieka einamuosius ir dar vienerius metus po perleidimo kitam vienetui/kitai įmonių grupei. 
Pavyzdys: Lietuvos vienetas A 2024 m. vykdė KS (prekių pardavimas už 500 000 Eur) su tai pačiai TVG X priklausančiu Lenkijos vienetu. Lietuvos vieneto A pajamos 2023 m. sudarė 5 mln. Eur. (viršijo 3 mln. Eur ribą), todėl jam atsiranda prievolė rengti KD (šalies bylą). Po TVG X reorganizacijos 2025 m. vasario mėn., Lietuvos vienetas A buvo perleistas kitai TVG Y. Nepaisant perleidimo, jeigu vienetas A toliau tęsia prekių pardavimo sandorius su ankstesnės TVG X Lenkijos vienetu, šie sandoriai tebelaikomi kontroliuojamaisiais, o prievolė rengti KD kyla šiais laikotarpiais:
1. Už 2024 mokestinius metus: vienetas A privalo rengti KD, nes sandoriai vyko jam priklausant TVG X.
2. Už 2025 mokestinius metus (perleidimo metai): vienetas A privalo rengti KD sandorių kainoms su Lenkijos vienetu pagrįsti, nes perleidimo mokestiniu laikotarpiu jie vis dar tebelaikomi susijusiais asmenimis.
3. Už 2026 mokestinius metus (vieneri metai po perleidimo): vienetas A vis dar privalo įtraukti sandorius su Lenkijos vienetu į savo KD ir juos pagrįsti, kadangi prievolė dokumentuoti sandorius su ankstesnės grupės nariais išlieka dar vienerius metus po perleidimo laikotarpio pabaigos.
4. Nuo 2027 m. sandoriai tarp Lietuvos vieneto A ir buvusios TVG X narių nebebūtų laikomi kontroliuojamaisiais, todėl prievolės rengti KD dėl šių sandorių nebekiltų.

11. Kaip rengti KD, jei vienetas keičia mokestinį laikotarpį? Ar reikės parengti pereinamojo laikotarpio KD?
Laikotarpis, už kurį rengiama KD, siejamas su mokestiniu laikotarpiu, kuriuo buvo vykdytas KS. Jei vieneto mokestinis laikotarpis buvo, pavyzdžiui, nuo 20X1-06-01 iki 20X2-05-31 ir jis yra keičiamas į laikotarpį nuo 20X3-01-01 iki 20X3-12-31, atsiranda pereinamasis laikotarpis nuo 20X2-06-01 iki 20X2-12-31. Vadovaujantis MAĮ[footnoteRef:10] įtvirtintu protingumo kriterijumi ir siekiant išvengti neproporcingai didelės administracinės naštos mokesčių mokėtojams bei atsižvelgiant į tai, kad mokesčių administratorius analizuodamas KS vertina ir mokesčių mokėtojų pateikiamus duomenis finansinės atskaitomybės dokumentuose, sprendžiant dėl pereinamojo laikotarpio KD rengimo, atsižvelgtina ir į Lietuvos Respublikos įmonių ir įmonių grupių atskaitomybės įstatymą (ĮĮGAĮ). Šio įstatymo 14 str. 5 dalis numato, jog įmonės, kuri keičia savo finansinius metus, finansinių metų pabaiga yra naujų finansinių metų pabaiga, jeigu laikotarpis nuo finansinių metų pradžios iki naujų finansinių metų pabaigos yra ne ilgesnis negu 18 mėnesių. Jeigu šis laikotarpis yra ilgesnis negu 18 mėnesių, nustatomi pereinamieji finansiniai metai, kurių pradžia yra senų finansinių metų pabaiga, o pabaiga – naujų finansinių metų pradžia. [10:  Lietuvos Respublikos mokesčių administravimo įstatymas.] 

Pavyzdyje nurodytu atveju, vadovaujantis ĮĮGAĮ nuostatomis, turės būti parengtos pereinamojo laikotarpio (nuo 20X2-06-01 iki 20X2-12-31, iš viso 7 mėn.) finansinės ataskaitos, todėl KD taip pat turėtų būti parengta už šį laikotarpį. Visgi, vertinant šį nestandartinės trukmės periodą, vienetams rekomenduojama įsivertinti, ar KS pagrindinės sąlygos išliko tokios pačios, kaip ir ankstesniais metais. Jei esminės KS aplinkybės nesikeitė, pagrindžiant jo kainos atitiktį IRP, galima remtis ne senesne nei 3 metų KD (šalies byla), atnaujinant tik tą informaciją, kuri tiesiogiai priklauso nuo einamojo laikotarpio duomenų.

12. Ar visų teisinių formų vienetai turi rengti KD?
Taip. Visų teisinių formų Lietuvos vienetai (įskaitant viešąsias įstaigas, asociacijas bei kitas pelno nesiekiančias organizacijas) bei užsienio vienetų nuolatinės buveinės Lietuvoje, kurios turi kontrahentų, laikomų asocijuotais asmenimis ir vykdo su jais KS, viršijančius 90 000 Eur, ir atitinka kitus KD rengimo reikalavimus, turi rengti KD
13. Kokia turi būti KD (pagrindinės ir šalies bylų) struktūra, forma?
Kainodaros taisyklėse nėra nustatyta griežtos KD formos ar struktūros, todėl vienetas gali pasirinkti jam tinkamą, svarbiausia, kad į KD būtų įtraukta visa šių taisyklių V skyriuje nurodyta informacija, kurią rekomenduojama pateikti taip, kad ji būtų logiška ir suprantama. 
Praktikoje vienetai rengia įvairios formos ir apimties KD, pvz., šalies byloje gali būti pateikiama minimali informacija apie konkrečius KS, tačiau yra atskirai parengiamos konkrečių KS bylos, kuriose pateikiama išsami informacija apie tokių sandorių kainų atitikimą IRP. Arba atskirai nerengiama pagrindinė byla, tačiau visa informacija pateikiama šalies byloje. Taigi, vienetas yra laisvas pasirinkti jam tinkamą KD formą ir struktūrą, tačiau turi būti užtikrinama, kad nepriklausomai nuo jo pasirinkimo, KD būtų pateikta visa Kainodaros taisyklėse nustatyta informacija. 


14. Ar gali būti rengiama viena KD, apimanti pagrindinę ir šalies bylas? 
Taip. Vadovaujantis Kainodaros taisyklių 77 p. atskiros pagrindinė ir šalies bylos gali būti nerengiamos, tačiau tokiu atveju turi būti užtikrinama, kad rengiant bet kurią iš jų, toje byloje būtų pateikiama visa Kainodaros taisyklių V skyriuje nurodyta informacija (tiek pagrindinės, tiek ir šalies bylų informacija).

15. Ar gali patronuojantis ar kitas TVG vienetas parengti pagrindinę ir / ar šalies bylas?
Taip. Pagrindinę ir / ar šalies bylas gali parengti patronuojantis vienetas arba bet kuris kitas TVG vienetas (pvz., TVG paslaugų centru laikoma įmonė). Patronuojančio ar kito TVG vieneto parengta KD gali būti naudojami rengiant konkrečios TVG narės (Lietuvos vieneto) KD.
Atkreiptinas dėmesys, kad tokiu atveju galima rizika, kad patronuojančio ar kito TVG vieneto parengta KD (ypatingai šalies byla) gali neatitikti Lietuvos vieneto specifikos, pvz., KS kaina gali būti grindžiama tik iš patronuojančio vieneto perspektyvos, apimti tik patronuojančio vieneto funkcijas ir / ar netinkamai identifikuoti Lietuvos vieneto vykdomas funkcijas, prisiimamas rizikas ar naudojamą turtą arba palyginamoji studija (angl. Benchmark) gali būti parengta neatsižvelgiant į Lietuvos rinkos ypatumus (pvz., naudojant JAV ar Azijos regiono įmonių duomenis).
Neatsižvelgiant į tai, ar KD bus parengta kito TVG vieneto visai grupei, ar Lietuvos vienetas rengdamas savo KD naudosis TVG vieneto parengta KD, Lietuvos vieneto KD turi atitikti Kainodaros taisyklėse nustatytus dokumentavimo reikalavimus. Atsakomybę už reikalavimus atitinkančios KD parengimą prisiima Lietuvos vienetas.

16. Kaip rengti pagrindinę bylą, jei TVG vykdo labai skirtingas veiklas? Ar atsižvelgiant į TVG dydį, struktūrą gali būti rengiamos kelios pagrindinės bylos?
Galimos situacijos, kai itin didelės TVG apima skirtingus, mažai susijusius verslus (pvz., farmacija ir žemės ūkis, tam tikras verslas yra neseniai įsigytas TVG arba, atsižvelgiant į verslo organizavimo ypatumus, išskiriamos skirtingo lygio regioninės grupės, pvz., Europos ir Azijos). Tokiais atvejai gali būti rengiamos kelios pagrindinės bylos pagal verslo sektorius (segmentus), užtikrinant, kad atskirose pagrindinėse bylose būtų tinkamai aprašytos bendros TVG funkcijos, sandoriai tarp TVG verslo sektorių, centralizuoti procesai (pvz., finansavimas, moksliniai tyrimai).
Pažymėtina, kad Lietuvoje registruotas vienetas turėtų pateikti Kainodaros taisyklėse reikalaujamą informaciją apie visą TVG (visus TVG verslus / verslo sektorius), kadangi duomenys apie vieną TVG verslo sektorių, kuriam priklauso Lietuvos vienetas, būtų nelaikytini pakankamais TVG verslo organizavimo ir KS kainodaros rizikų įvertinimui. 

17. Ką daryti, jei vienetas nežino / neturi dalies informacijos, reikalingos KD parengti? Ar visa informacija, kurią Kainodaros taisyklės reikalauja atskleisti KD, yra privaloma?
Visi Kainodaros taisyklių V skyriuje nurodyti reikalavimai KD turiniui yra privalomi. Informacija, teikiama pagrindinėje ir / ar šalies bylose, yra būtina siekiant visapusiškai įvertinti KS. Pavyzdžiui, vertinant konkretaus sandorio aplinkybes ir šalių duomenis, net informacija apie sandorio šalių registracijos juridinių asmenų registre (ar mokesčių mokėtojais) datą gali lemti skirtingą sandorio vertinimą priklausomai nuo to, ar sandorio dalyvis yra įregistruotas tik prieš sandorį, ar jau veikiantis tam tikrą laiką.
Jeigu vienetas dėl teisinių ar kitų objektyvių priežasčių negali pateikti visos reikalingos informacijos (duomenų), jis turi pačioje KD (tuo metu, kai ji rengiama) arba, mokesčių administratoriui pareikalavus, aiškiai nurodyti tokios informacijos nepateikimo priežastis ir pateikti visą jam prieinamą informaciją.
Vertinant, ar vienetas pagrįstai nepateikė (negalėjo pateikti) Kainodaros taisyklėse reikalaujamos pateikti informacijos, atsižvelgiama į du aspektus:
1) vieneto atliktus veiksmus šių duomenų gavimui, t. y. ar atlikti atitinkami veiksmai, kurių galima protingai tikėtis, informacijos gavimui (pvz., kontaktavimas raštu su atsakingais TVG asmenimis (susirašinėjimas elektroniniu paštu ar kitais būdais));
2) objektyvių priežasčių, pagrindžiančių kliūtis gauti teisės aktų reikalaujamą informaciją, atskleidimą (pvz., jeigu kitos valstybės teisinis reguliavimas užkerta kelią gauti atitinkamą informaciją, pateiktinos tokio reguliavimo nuostatos).

18. Kainodaros taisyklėse nurodyta, jog pagrindinėje byloje turi būti nurodomi reikšmingi sandoriai. Kaip įsivertinti, kurie sandoriai yra reikšmingi ir nurodytini pagrindinėje byloje?
Kainodaros taisyklės nurodo identifikuoti[footnoteRef:11] reikšmingus struktūrinius TVG pokyčius (reorganizavimas, įsigijimai ir kt.), TVG paslaugų (pvz., valdymo ar kitos centralizuotos paslaugos TVG viduje, darančios įtaką verslo efektyvumui), nematerialiojo turto bei finansavimo sandorius. Kainodaros taisyklės ir EBPO gairės nenustato konkrečių kiekybinių kriterijų, pagal kuriuos KS būtų laikomi reikšmingais pagrindinės bylos rengimo tikslais. Reikšmingų sandorių sąvoka yra vertinamojo pobūdžio, todėl reikšmingumas matuojamas ne tik pinigine verte, bet ir kitais kriterijais, pavyzdžiui, kokią įtaką jie turi TVG pelnui, verslo struktūrai, vertės kūrimo grandinei ir rizikos profiliui. Atitinkamai reikšmingumą rekomenduojama vertinti tiek kiekybiniu aspektu (sandoriai, kurie sudaro esminę TVG apyvartos dalį ar turi didelę įtaką mokestinei bazei), tiek kokybiniu aspektu (net jei sandorio piniginė išraiška nėra itin didelė, bet jis laikomas svarbiu verslo vertės kūrimo grandinėje). Atliekant reikšmingų sandorių kokybinį vertinimą ir nustatant jų turinio detalumą vienetas turėtų laikytis apdairaus verslo vertinimo principo (angl. prudent business judgment), t. y. įtraukti informaciją, kuri leistų mokesčių administratoriui suprasti vertės kūrimo TVG grandinę ir pelno generavimo veiksnius. [11:  Kainodaros taisyklių 80.5-80.8 p., reikšmingumas vertinamas TVG mastu.] 

Konkrečios TVG reikšmingų KS nustatymas turi būti atliekamas atsižvelgus į TVG verslo struktūrą, strategiją, tarpusavio sandorių grupės viduje apimtis, KS apimtis ir vertę, bendrą galimą įtaką TVG veiklos rezultatams (pagrindinius TVG verslo pelningumą lemiančius veiksnius (angl. profit drivers)) ir kitus TVG verslo ekonominę reikšmę pagrindžiančius kriterijus.
Pagrindinėje byloje turėtų būtų pateikiami TVG taikomi priskyrimo reikšmingiems sandoriams principai ir /ar  pasirinktas taikyti priskyrimo reikšmingiems sandoriams dydis (pvz., santykinis dydis - procentinė riba nuo apyvartos, turto vertės ar kito finansinio rodiklio; fiksuota piniginė suma (pvz., 1 mln. Eur), pagrįsta TVG mastu ar kt.). Nusistatyti principai turi būti taikomi sistemiškai ir nuosekliai.

19. Ar Lietuvoje galima rengti supaprastintą KD?
Ne. Lietuvos Kainodaros taisyklės tokios išimties nenumato – supaprastinto KD formato nėra. Vienetai, kuriems yra pareiga rengti KD, privalo ją rengti vadovaudamiesi Kainodaros taisyklėmis.

20. Ar Lietuvoje galioja iš anksto nustatytos mokesčių administratoriui priimtinos kainos („saugaus uosto“ (angl. safe harbour)) taisyklės?
Ne. Lietuvoje KS kainodaros srityje nėra pripažįstamos ir taikomos iš anksto nustatytos mokesčių administratoriui priimtinos kainos (maržos, palūkanų normos ir kt.) (t. y. „saugaus uosto“ taisyklės), kurias pasirinkę taikyti mokesčių mokėtojai galėtų išvengti prievolės pagrįsti šių kainų atitikimą IRP. Lietuvos KS kainodaros sistema grindžiama EBPO gairėse įtvirtintu IRP, pagal kurį asocijuotų asmenų sandoriai turi būti vertinami individualiai, atsižvelgiant į faktiškai atliekamas funkcijas, prisiimamą riziką, naudojamą turtą bei konkrečias sandorio aplinkybes, o ne remiantis iš anksto nustatytomis standartinėmis maržomis ar palūkanų normų intervalais.

21. Kokiais atvejais ir kokie palengvinimai taikomi rengiant KD?
Nuo 2020 m. mokesčių mokėtojai gali pasirinkti supaprastintu būdu nustatyti mažos pridėtinės vertės paslaugų[footnoteRef:12] kainas, kurios bus pripažįstamos atitinkančiomis IRP. Vienetai tokių paslaugų kainų atitikimą IRP gali pagrįsti taikydami 5 proc. dydžio antkainį su tokių paslaugų teikimu susijusiai išlaidų bazei, t. y. gali neatlikti palyginimų atrankos ir analizės. [12:  Mažos pridėtinės vertės paslaugų sąvoka pateikta Kainodaros taisyklių 3.1. p.] 

Svarbu pažymėti, kad šis palengvinimas panaikina tik reikalavimą atlikti palyginimų paiešką. Visos kitos KD dalys (pvz., naudos testas / faktinis paslaugos atlikimo pagrindimas, funkcinė analizė, išlaidų bazė ir jos paskirstymo kriterijai, skaičiavimai) turi būti pateiktos.
Vienetas, norėdamas naudotis šiuo palengvinimu, turės, pirmiausia, pagrįsti, kad jo teikiamos (gaunamos) paslaugos laikytinos mažos pridėtinės vertės paslaugomis, t. y. šios paslaugos nėra pagrindinė TVG veikla, paslaugos yra būtinos, jos nesukuria didelės pridėtinės vertės, nesukuriamas unikalus ar vertingas nematerialus turtas, teikiant paslaugas neprisiimama reikšminga rizika (tai atitinkamai nurodydamas KD). Mokesčių mokėtojams vertinant, ar jų gaunamos (teikiamos) paslaugos gali būti priskirtos mažos pridėtinės vertės paslaugoms, rekomenduotina susipažinti su EBPO gairių 7.49 p. pateikiamų paslaugų, kurios galėtų būti laikomos mažos pridėtinės vertės paslaugomis bei 7.47 p. nurodytų paslaugų, kurios neatitiktų mažos pridėtinės vertės paslaugų kriterijų, pavyzdžiais.

22. Kokia kalba turi būti rengiama KD?
KD gali būti rengiama vieneto pasirinkta kalba. Tais atvejais, kai KD parengti ne lietuvių kalba (dokumentai saugomi originalo kalba), mokesčių administratorius gali pareikalauti tuos dokumentus išversti į lietuvių kalbą. Atsižvelgęs į KS dokumentų apimtis, kalbą, kuria KD parengta, ir kitas aplinkybes, mokesčių administratorius sprendžia dėl dokumentų vertimo apimčių bei vertimo pateikimo termino. Praktikoje mokesčių administratorius dažniausiai priima anglų kalba parengtas KD, o kitomis kalbomis parengtas KD prašo išversti į lietuvių kalbą.
Tais atvejais, kai mokesčių mokėtojas kreipiasi į VMI prie FM dėl prašymo pritarti būsimojo KS kainodaros taisyklėms[footnoteRef:13], tokio prašymo priedus (įskaitant ir KD) mokesčių mokėtojas gali pateikti anglų kalba.  [13:  VMI prie FM viršininko 2025-09-15 įsakymu Nr. VA-81 patvirtintų Mokesčių mokėtojo prašymo pritarti būsimojo kontroliuojamojo sandorio kainodaros taisyklėms pateikimo ir nagrinėjimo, mokesčių administratorių įpareigojančio sprendimo priėmimo ir būsimojo kontroliuojamojo sandorio kainodaros taisyklių laikymosi ataskaitos pateikimo mokesčių administratoriui taisyklių (toliau – Įpareigojančių kainodaros sprendimų taisyklės) 10 p.] 

Svarbu pažymėti, kad teisinius ginčus nagrinėjančioms valstybės institucijoms dokumentai privalo būti teikiami valstybine kalba[footnoteRef:14]. Todėl kilus mokestiniam ginčui ginčą nagrinėjančiai institucijai mokesčių mokėtojas privalės pateikti KD vertimą į lietuvių kalbą.  [14:  Pagal Lietuvos Respublikos Administracinių bylų teisenos įstatymo 9 str. administracinių bylų procesas vyksta lietuvių kalba ir ginčus nagrinėjančioms institucijoms dokumentai, surašyti kitomis kalbomis, teikiami išversti į lietuvių kalbą ir nustatyta tvarka patvirtinti.] 


23. Kiek laiko turi būti saugomi KD?
Pagal Kainodaros taisyklių 94 p., KD turi būti saugoma ne trumpiau kaip 5 kalendorinius metus, skaičiuojant nuo metų, einančių po tų metų, kuriais buvo įvykdytas KS.
IRP neatitinkančių KS kainodaros koregavimui yra nustatyta išimtis iš bendrosios mokesčių apskaičiavimo ir perskaičiavimo senaties taisyklės (MAĮ 68 str. 4 d.) – mokesčių administratorius mokesčius apskaičiuoti ar perskaičiuoti gali už einamuosius ir penkerius praėjusius kalendorinius metus. Atitinkamai, šį laikotarpį vienetas privalo turėti ir saugoti KS pagrindžiančius dokumentus.
Atkreiptinas dėmesys, jog sprendžiant tarptautinius dvigubo apmokestinimo išvengimo ginčus (vykdant abipusio susitarimo procedūras tarp kompetentingų Lietuvos ir užsienio valstybės asmenų), KD gali būti reikalinga ir už ilgesnį laikotarpį (pvz., 7-8 metus), todėl vienetams rekomenduojama būti pasirengusiems abipusio susitarimo procedūros metu KD pateikti ir už ilgesnį laikotarpį.

24. Kuo skiriasi KD parengimas ir KD pateikimas mokesčių administratoriui bei kokie yra KD parengimo bei pateikimo mokesčių administratoriui terminai?
Praktikoje pastebima, kad vienetai neretai tapatina KD parengimo ir KD pateikimo mokesčių administratoriui procesus. Pažymėtina, jog KD rengimas yra nuolatinė vieneto prievolė, numatyta Kainodaros taisyklėse, tačiau parengta KD mokesčių administratoriui iš anksto neteikiama - mokesčių administratorius nevykdo automatinio ar periodinio KD rinkimo.
Pareiga pateikti KD vienetui atsiranda tik gavus oficialų mokesčių administratoriaus pranešimą (pvz., pranešimą apie numatomą atlikti mokestinį tyrimą, pranešimą apie mokestinį patikrinimą) ar mokesčių administratoriaus nurodymą.

KD parengimo ir pateikimo terminai pateikiami 1 lentelėje.

1 lentelė. KD parengimo ir KD pateikimo mokesčių administratoriui terminai.
	Veiksmas
	Terminas
	Pastabos

	KD parengimas
	Iki kito mokestinio laikotarpio 6 mėn. 15 d. (pvz., už 20X5 m. – iki 20X6-06-15; jei mokestinis laikotarpis nesutampa su kalendoriniais metais, pvz., nuo 20X5-04-01 iki 20X6-03-31 – iki 20X6-09-15).
	Sutampa su Metinės pelno mokesčio deklaracijos (forma PLN204) pateikimo terminu.

	KD pateikimas
	Per 30 dienų nuo mokesčių administratoriaus pranešimo ar  nurodymo gavimo.
	-


 
Jeigu vienetas yra likviduojamas ir iki likvidavimo vykdė KS, kurie atitinka KS dokumentavimo reikalavimus, jis privalo parengti KD iki paskutinės veiklos laikotarpio metinės pelno mokesčio deklaracijos pateikimo dienos.

25. Kaip dažnai turi būti atnaujinama KD?
KD atnaujinimo periodiškumas numatytas Kainodaros taisyklių 88 p., kuris gali skirtis priklausomai, ar tai yra šalies, ar pagrindinė byla. Nepriklausomai nuo bylų tipo, KD pateikiama informacija privalo būti aktuali konkrečiu KS vykdymo laikotarpiu:
· Šalies byla. Šią bylą vienetas turėtų peržiūrėti ir įsivertinti duomenų aktualumą kiekvienais metais, tačiau jei KS pagrindinės charakteristikos, šalių funkcijos, sąlygos ir verslo strategija nesikeičia, ši byla gali būti atnaujinama ne rečiau kaip kas 3 metus. Pavyzdžiui, jei vienetas veikia kaip ribotos rizikos distributorius ir platina tas pačias prekes tomis pačiomis rinkos sąlygomis, o šalių prisiimama rizika bei funkcijos išlieka stabilios, šalies bylą pakanka atnaujinti kas trečius metus. Jei nustatomi minėti pokyčiai – šalies byla turi būti atnaujinta už tą mokestinį laikotarpį, kuriame pokyčiai nustatyti.
· Pagrindinė byla. Ši byla turėtų būti peržiūrima kasmet. Tai reiškia, kad kiekvieną mokestinį laikotarpį būtina įsitikinti pagrindinėje byloje pateikiamos informacijos aktualumu, tačiau nebūtina perrašyti visos pagrindinės bylos – užtenka atnaujinti tik TVG lygmeniu pasikeitusius duomenis. Jei po kasmetės peržiūros nustatoma, kad informacija nepasikeitė, galima toliau naudoti tą pačią pagrindinę bylą.
Abiejose bylose kasmet turi būti atnaujinami einamaisiais metais vykdytų KS duomenys: pagrindinėje byloje - TVG mastu vykdytų reikšmingų KS duomenys, šalies byloje – KS, kurių kainų atitiktis IRP grindžiama, duomenys.

26. [bookmark: part_fb355962b9db49cd86e59198db97e468]Kaip dažnai turi būti atnaujinami palyginamųjų sandorių duomenys?
Palyginamųjų sandorių duomenys šalies byloje turi būti aktualūs, tačiau, jeigu ekonominės aplinkybės rinkoje reikšmingai nekinta[footnoteRef:15], duomenų bazėse atliktų paieškų ir atrinktų įmonių duomenis galima atnaujinti ne rečiau kaip kas 3 metus (Kainodaros taisyklių 89 p., plačiau žr. leidinio „Ištiestosios rankos intervalo sudarymo ypatumai“ 10 kl.). Konkretaus KS faktiniai duomenys (pelningumo rodikliai, kaina) turi būti pateikiami (atnaujinami) kiekvieną mokestinį laikotarpį. [15:  Pvz., ekonominė krizė, didelė infliacija, žaliavų ar energijos kainų svyravimai, reguliavimo ar mokesčių pokyčiai, darantys įtaką pelningumui, geopolitiniai įvykiai (karas, sankcijos, prekybos ribojimai), pandemija, reikšmingi pokyčiai finansų rinkose (pvz., EURIBOR reikšmingas kilimas) ir pan.] 


27. Ar atnaujinant palyginamąją analizę (palyginimus), galima naudoti ankstesnio laikotarpio KD palyginamąsias įmones, atnaujinant tik jų finansinius duomenis?
Ne. Vertinant (atnaujinant) tik pirminės palyginamosios studijos metu atrinktų įmonių finansinius rodiklius, tokie duomenys paprastai nėra laikomi pakankamai patikimais. Nors finansiniai duomenys atnaujinami, pati imtis išlieka statiška, o tai kelia šias rizikas:
· Neaktualus sąrašas: į atranką nepateks nauji rinkos dalyviai, kurie vėlesniais metais galėtų būti tinkamesni palyginimai.
· Kriterijų neatitikimas: per 3 metų laikotarpį anksčiau atrinktos įmonės gali pakeisti savo veiklą, funkcinį modelį arba prarasti nepriklausomumą (pvz., tapti TVG dalimi), todėl jos gali nebeatitikti pradinių atrankos kriterijų (nepriklausomumo).
Jeigu nepraėjus 3 metams vienetas visgi pasirinktų atnaujinti anksčiau atliktos palyginamosios analizės įmonių rodiklių duomenis, neatlikdamas jokių kitų atnaujinimų (t. y. neatlikdamas naujos paieškos), jis tokiais duomenimis negalėtų vadovautis be papildomos analizės atlikimo (plačiau žr. leidinio „Ištiestosios rankos intervalo sudarymo ypatumai“ 10 klausimą).

28. Ar už KD neparengimą (netinkamą KD parengimą) yra numatyta atsakomybė? Su kokiomis pasekmėmis susidurtų vienetas nepateikęs KD po mokesčių administratoriaus pareikalavimo?
Lietuvos Respublikos administracinių nusižengimų kodekso (toliau - ANK) 188 str. numato administracinę atsakomybę už sandorių kainodaros dokumentavimo tvarkos nesilaikymą. Administracinė atsakomybė kyla už:
· KD neparengimą (neturėjimą), kai ji privaloma;
· KD parengimą nesilaikant reikalavimų (pvz., KD parengta formaliai, neišsamiai, trūksta esminių duomenų, pvz., palyginamųjų sandorių informacijos ir pan.);
· KD nepateikimą mokesčių administratoriui nurodytu terminu.
Be administracinės atsakomybės, vienetui kyla ir kitos teisinės pasekmės. Kontrolės veiksmų metu mokesčių administratoriui koreguojant kainą naudojant ištiestosios rankos intervalą ir neturint tikslesnių duomenų, IRP atitinkančia kaina arba pelnu laikoma kaina arba pelnas, kurie yra ištiestosios rankos intervalo mediana. Jeigu mokesčių mokėtojas vengia bendradarbiauti su mokesčių administratoriumi ir todėl mokesčių administratoriui sunkiau nustatyti IRP atitinkančią kainą arba pelną, mokesčių administratorius turi teisę bet kokį ištiestosios rankos intervalo skaičių laikyti atitinkančiu IRP ir jį naudoti koregavimui.
Jeigu mokesčių mokėtojas mokesčių administratoriaus nurodytu laiku nepateikia mokesčių administratoriui tinkamų dokumentų apie sandorių ar ūkinių operacijų vertę arba pateikia netinkamus dokumentus ir mokesčių administratorius koreguoja sandorių ar ūkinių operacijų vertę, taikydamas PMĮ 40 str. 2 d. arba GPMĮ 15 str. 2 d., ši aplinkybė yra laikoma atsakomybę sunkinančia aplinkybe, kuriai esant mokesčių administratorius gali skirti didesnę baudą už mokesčių įstatymų pažeidimus (MAĮ 140 str. 4 d. 3 p.).
Pažymėta, jog pagal šiuo metu galiojantį teisinį reglamentavimą juridinio asmens vadovui ar kitam atsakingam asmeniui paskyrus 1500 Eur ar didesnę administracinę baudą už sandorių KD tvarkos nesilaikymą ar mokesčių administratoriaus nurodymų nevykdymą, bus laikoma, kad toks mokesčių mokėtojas nebeatitiks MAĮ 401 straipsnyje numatytų minimalių patikimo mokesčių mokėtojo kriterijų, kas lems papildomas neigiamas pasekmes mokesčių mokėtojui (pvz., ribojimus dalyvauti viešuosiuose pirkimuose ir pan.).
Apibendrintos KD tvarkos nesilaikymo ar netinkamo laikymosi pasekmės pateikiamos 2 lentelėje.
2 lentelė. KD tvarkos nesilaikymo pasekmės.
	Straipsnis
	Pažeidimo pobūdis / kriterijus
	Pasekmės

	ANK 188 str.
	Sandorių kainodaros dokumentavimo tvarkos nesilaikymas.
	Bauda nuo 1820 Eur iki 5590 EUR.
Pakartotinis pažeidimas: 3770 – 6 000 Eur.

	ANK 505 str.
	Kliudymas mokesčių administratoriui įgyvendinti teises (pvz., nevykdomas mokesčių administratoriaus nurodymas pateikti kitus kainos atitikimą pagrindžiančius dokumentus).
	Bauda nuo 390 Eur iki 1950 EUR.
Pakartotinis pažeidimas: 1100 – 6000 Eur.

	Kainodaros taisyklių 56 p.
	Atliekant kainų koregavimą mokesčių administratoriui trūksta duomenų nustatant IRP atitinkančią kainą arba kai mokesčių mokėtojas nebendradarbiauja.
	Atliekant koregavimą taikoma ištiestosios rankos intervalo mediana arba bet koks ištiestosios rankos intervalo skaičius. 
Susijusios pasekmės – gali būti papildomai apskaičiuotas pelno mokestis, delspinigiai bei skirtos baudos. 

	MAĮ 140 str. 4 d. 3 p.
	KD nepateikimas nurodytu laiku,  tinkamų dokumentų apie sandorių ar ūkinių operacijų vertę nepateikimas arba pateikimas netinkamų dokumentų. 
	Padidintos baudos skyrimo galimybė už mokesčių įstatymų pažeidimus.

	 MAĮ 401 str.
 1 d. 4 p. 
	Juridinio asmens vadovui ar kt. atsakingam asmeniui paskirta 1500 Eur ar didesnė bauda pagal ANK 188 str., 505 str.
	Neatitikimams minimaliems patikimo mokesčių mokėtojo kriterijams (pvz., apribojimai dalyvauti viešuosiuose pirkimuose, reputacinė žala ir kt.)



29. Kokios dažniausiai nustatomos KD klaidos? 
         3 lentelėje pateikiamos dažniausiai nustatomos KD parengimo, informacijos joje pateikimo klaidos (trūkumai) bei rekomenduojami jų pašalinimo būdai. 

3 lentelė. Dažniausiai nustatomos KD rengimo klaidos
	Bendrosios nuostatos (pagrindinė byla, šalies byla)


	Klaidos 
	Rekomenduojamas taisymas 


	Nenurodyta KD parengimo / atnaujinimo (keitimo) data (pagrindinė byla ir šalies byla)
	KD parengimo (atnaujinimo) data yra aktuali vertinant KD parengimo savalaikiškumą, nustatant, kokie duomenys ir informacija buvo prieinami jos rengimo metu, todėl turi būti nurodoma konkreti KD parengimo data (metai, mėnuo, diena) ir aiškus mokestinis laikotarpis, kuriam taikoma KD. 

	Nepateiktas kainodaros modelio pakeitimo pagrindimas (pagrindinė byla ir šalies byla)
	Pasikeitus vieneto kainodaros modeliui nenurodoma, kas konkrečiai keičiasi (funkcijos, rizikų valdymas, veiklos  modelis) ir kokios to pasikeitimo priežastys. 
KD turi būti aiškiai aprašyta: kas pasikeitė įmonių grupėje ar rinkoje; kokios funkcijos/rizikos pasikeitė; kodėl ankstesnis kainodaros modelis nebetinkamas. Pvz., LT įmonė anksčiau tik pardavinėjo grupės prekes Lietuvoje ir vykdė ribotas funkcijas, tačiau vėliau pradėjo savarankiškai organizuoti rinkodarą ir palaikyti ryšius su klientais Baltijos šalyse. Dėl šių pokyčių buvo pakeistas ir KS kainų nustatymo modelis.

	KD pateikiama informacija nenuosekli, duomenys iš skirtingų šaltinių nesutampa (pagrindinė byla ir šalies byla)
	Informacija KD turi būti nuosekli abiejose bylose, atitikti faktinę situaciją bei kituose šaltiniuose (apskaitoje, sutartyse, i.SAF, finansinėse ataskaitose, ataskaitoje FR0528) pateikiamą informaciją. Pvz., šalies ir pagrindinėje byloje negali būti skirtingai traktuojama, kuri sandorio šalis atsakinga už konkrečios rizikos valdymą; KD nurodoma su paslaugų teikimu susijusių sąnaudų suma turi neprieštarauti apskaitos duomenims / finansinių ataskaitų eilutėms - KD nurodytos rinkodaros sąnaudos neturėtų būti didesnės nei šio tipo sąnaudos finansinėse ataskaitose iš viso ir pan. Jei vis dėl to tam tikri skirtumai laikomi pagrįstais, KD turi būti pateikta informacija, pagrindžianti duomenų skirtumus.
Vertinamieji KS neturėtų būti klasifikuojami radikaliai skirtingai, vienaip apskaitoje / sąskaitose / sutartyse ir visai kitaip KD. Pvz., KD nurodoma, kad teikiamos „marketingo paslaugos“, išrašomose sąskaitose / apskaitoje deklaruojama, kad tai prekių tiekimas.

	Nedokumentuoti / netinkamai klasifikuoti KS (šalies byla)
	Jei tarp asocijuotų asmenų įvyko ekonominės naudos ar turto pasiskirstymo pasikeitimas, toks sandoris turi būti tinkamai įvertintas rinkos kainomis (kainomis dėl kurių susitartų neasocijuoti asmenys) ir dokumentuotas. Pvz.:
- Neatlygintinė garantija. Motininė bendrovė neatlygintinai teikia rašytine sutartimi įformintą garantiją už dukterinės įmonės banko paskolą – tokia garantija turi būti įvertinta kaip finansinė paslauga ir už ją turi būti mokamas rinkos kainą atitinkantis atlygis. 
- Neatlygintinas naudojimasis lėšomis – dukterinė įmonė sumokėjo kitai grupės įmonei 5 mln. Eur avansą už ateityje išleidžiamų akcijų įsigijimą šalims nedetalizuojant tokio išleidimo termino. Naujos akcijos neišleidžiamos ir neperleidžiamos keletą metų. Pelno siekiantis vienetas neasocijuotam asmeniui nebūtų teikęs neatlygintai tokiomis neapibrėžtomis sąlygomis ir ilgesniam laikotarpiui (pvz., 4 m.) analogiškos sumos, todėl toks avansas laikytinas paskola, kuriai turi būti nustatytos IRP atitinkančios palūkanos. 
- Lėšų sujungimo sandoris (angl. cash pool) – įmonė ilgą laiką (pvz., du ar daugiau metų) laiko sukauptą didelę sumą, kurią naudoja kita grupės įmonė. Toks sandoris turi būti perkvalifikuojamas į ilgalaikę paskolą ir nustatoma IRP atitinkanti palūkanų norma, įvertinant visas paskolos kainai įtakos turinčias aplinkybes ir sandorio sąlygas.  

	Neišsamus KS sąrašas (šalies byla)
	Nepateikiama visa informacija apie atskiras KS rūšis. Pvz., minima, kad šalys vykdė 3 rūšių sandorius, kurie atitinkamai vertinami toliau (kitose šalies bylos dalyse). Tačiau iš FR0528 ataskaitų, finansinių ataskaitų aiškinamųjų raštų ar kitų šaltinių matyti, kad atitinkamas mokesčių mokėtojas vykdė žymiai daugiau KS, viršijančių 90 000 Eur ribą. Arba nurodoma tik bendra visų  KS suma su konkrečiais asocijuotais asmenimis nedetalizuojant, konkrečių sandorių rūšių ir sumų. Netinkamu laikytinas ir tokios informacijos KS apie KS pateikimas  „<...> bendrovė vykdo su susijusiais asmenimis prekių tiekimo, finansavimo ir paslaugų sandorius <...>“
Šalies byloje turi būti pateikta išsami informacija apie kiekvieną KS, kuriems taikytinas KD rengimo reikalavimas.  

	Nepateikta ekonominių aplinkybių ir sandorių sąlygų analizė (šalies byla) 
	KD neatskleidžiama rinkos situacija, konkurencinė aplinka, pandemijos / krizės poveikis, paklausos ir pasiūlos pokyčiai. KD turi būti paaiškinta, kokios ekonominės aplinkybės turėjo įtakos KS kainodarai ir veiklos pelningumui (nuostolių susidarymui). Pvz., 20X5 m. veiklos pelningumo sumažėjimą lėmė energetikos krizė ir žaliavų kainų augimas, dėl kurių sumažėjo gamintojo marža / užsakymai statybų sektoriuje. Atitinkamai pateiktina ir rinkos duomenų analizė, pagrindžianti tokius pokyčius.

	Pagrindinėje byloje  netinkamai aprašomas grupės verslas ir pagrindiniai subjektai
	Pagrindinėje byloje nepakanka  nurodyti, jog „Grupę sudaro UAB X, AA GmbH ir BB Ltd“ arba „AA GmbH yra patronuojanti bendrovė, UAB X ir BB Ltd yra dukterinės bendrovės“. Pagrindinėje byloje turi būti pateikiamas bendras grupės verslo modelio aprašymas, pagrindinės veiklos sritys, svarbiausi vertės kūrimo veiksniai, pagrindinių grupės subjektų funkcijos bei jų vaidmuo grupėje (kokias funkcijas atlieka, kokias rizikas prisiima, kokį turtą naudoja bei kokį vaidmenį užima grupės vertės kūrimo grandinėje).  

	Funkcinė analizė (šalies byla)

	Klaidos
	Rekomenduojamas taisymas


	Nepateikta vertės kūrimo analizė konkretaus KS atžvilgiu
	Šalies byloje (iš dalies ir pagrindinėje byloje), neatskleidžiama, kaip sandorio šalies vykdomos funkcijos prisideda prie įmonių grupės vertės kūrimo. Vien tik funkcijų įvardinimas (pvz., patronuojanti bendrovė kuria produktus ir valdo prekės ženklą, o LT bendrovė vykdo tik vietinę distribuciją ir klientų aptarnavimą) yra nepakankama, nes jis neatskleidžia vertės kūrimo mechanizmo ir sprendimų priėmimo grandinės grupės viduje. Be informacijos apie aplinką, kurioje veikia TVG (pramonės šakos / rinkos analizė bei grupės verslo modelis ir strategija (konkurencinis pranašumas – kaina, kokybė, inovacijos ar pan.), turi būti pateikta išsami vertės kūrimo grandinės analizė, įskaitant:
- pagrindinius vertės kūrimo veiksnius (angl. key value drivers) – kas labiausiai lemia šalių pelningumą vykdant verslą kurio dalimi yra KS, vertę ir augimo potencialą;
- indėlį į pelno generavimą – kaip grupės įmonės bendradarbiauja, kokios jų funkcijos bei kaip įmonių sinergija kuria galutinį rezultatą. 
- sprendimų priėmimo lygmenis – įvardyti, kuri įmonė priima strateginius (verslo valdymo, investicijų), o kuri – tik taktinius ar kasdienius operacinius sprendimus;
- DEMPE[footnoteRef:16] funkcijų pasiskirstymas – jei naudojamas nematerialusis turtas, nurodyti, kas realiai jį kuria, vysto, palaiko ir saugo, o ne tik kas yra teisinis savininkas; [16:  Development, Enhancement, Maintenance, Protection, and Exploitation / kūrimas, tobulinimas, priežiūra, apsauga ir panaudojimas.] 

- rizikų prisiėmimas ir kontrolė – kas priima sprendimus valdyti riziką ir turi finansinius pajėgumus prisiimti nuostolius;
- faktinį, o ne formalų ekonominės naudos pasiskirstymą – kuris subjektas iš tikrųjų kuria vertę, priima svarbiausius sprendimus ir kontroliuoja rizikas. 
Vertinant vertės kūrimo grandinę gali būti remiamasi atitinkamo sektoriaus rinkos praktika ir viešai prieinamomis industrijos analizėmis, kurios atskleidžia tipinį funkcijų, rizikų ir nematerialiojo turto paskirstymą tarp grupės subjektų.

	Netinkamai atliktas sandorio dalyko detalizavimas 
	Netinkamas KS dalyko (prekių, paslaugų ar finansinių operacijų) charakteristikų aprašymas, t. y. iš sandorio dalyko  aprašymo  neįmanoma suprasti, pvz., kokios konkrečiai paslaugos yra teikiamos, kokia apimtimi, ar tai didmeninė ar mažmeninė prekyba, kokiomis prekėmis prekiaujama (jei prekių rūšių daug, galima nurodyti stambesnes grupes pvz., maisto, plataus vartojimo prekės ir pan.). KD reikia aprašyti konkrečias sandorio dalyko savybes (pvz., prekių sandoriuose – produktų tipas, fizinės savybės, kokybė, intelektinės nuosavybės naudojimas, pakaitų prieinamumas ir kt.), nes vėliau atliekant palyginimų paiešką bus būtina įvertinti visus lyginamų sandorių dalykų charakteristikų panašumus ir/ar skirtumus. 

	Nepateiktas abiejų sandorio šalių funkcinis profilis 
	KD šalies byloje turi būti pateiktas abiejų KS šalių funkcinis profilis, nepriklausomai nuo taikomo sandorių kainodaros metodo. Tik įvertinus abiejų šalių atliekamas funkcijas, naudojamą turtą ir prisiimamas rizikas galima tinkamai nustatyti šalių vaidmenis sandoryje, identifikuoti testuojamąją šalį ir pagrįsti pasirinkto metodo bei pelningumo rodiklio taikymą. Funkcinės analizės detalumo lygis gali skirtis priklausomai nuo taikomo metodo ir sandorio pobūdžio, tačiau informacija apie abi sandorio šalis turi būti pakankama jų tarpusavio palyginimui ir ekonominiam turiniui įvertinti.

	Netinkamai nurodomos sandorio šalių vykdomos funkcijos   
	KD turi būti išsamiai aprašytos visos reikšmingos  sandorio šalių vykdomos funkcijos: gamyba, logistika, rinkodara, strateginis valdymas, kokybės kontrolė ir kt., detalizuojant ką konkrečiai vykdant vieną ar kitą funkciją sandorio šalis atlieka. Pvz., KD nurodoma tik kad viena šalis vykdo „pardavimo funkciją“, nors faktiškai LT įmonė organizuoja ir reklamą, ieško klientų / derasi su jais, organizuoja prekių gabenimą ir sandėliavimą. Detalus funkcijų aprašymas privalomas ir tais atvejais, kai mokesčių mokėtojas funkcijų aprašymą dėsto lentelėse ar pasirenka kitokią informacijos teikimo formą. Rekomenduojama aprašant funkcijas, pateikti ir funkcinės analizės (funkcijų, rizikų ir turto) rezultatus apibendrinančią  lentelę.
KS šalies funkcinis profilis dažnai aprašomas remiantis bendrąja įmonės veikla, neatskiriant ir / ar sumaišant vykdomus KS ir nekontroliuojamuosius sandorius. Dėl to lieka neaišku, kas ir kokias  funkcijas faktiškai atlieka, kurios iš nurodytų funkcijų yra susijusios su KS, ar tai yra tik atskirų funkcijų vykdymas nekontroliuojamuosiuose sandoriuose ir pan. KD mokesčių mokėtojų vykdomų nekontroliuojamųjų sandorių aprašymas, jei tai yra susiję su vertinamuoju KS, turi būti pateikiamas. Kitu atveju, tokia informacija yra perteklinė. Funkcinėje analizėje svarbu tiksliai ir aiškiai apibūdinti vertinamųjų KS šalių vykdomas funkcijas ir vengiama perteklinės informacijos, kuri nėra susijusi su vertinamuoju KS.

	Funkcinė analizė neatitinka vieneto faktiškai vykdomos veiklos  
	KD funkcinė analizė (vykdomos funkcijos, prisiimamos rizikos ir /ar veikloje naudojamas turtas) neatitinka faktiškai vykdomos veiklos, aprašymai prieštarauja organizacinėms schemoms ar sutartims. Pvz., organizacinėje schemoje nurodyta, kad kainodarą nustato patronuojanti bendrovė, tačiau funkcinėje analizėje teigiama, kad kainas savarankiškai nustato LT įmonė.
Visa KD pateikiama informacija turi būti tarpusavyje suderinta ir atitikti faktiškai vykdomas funkcijas bei informaciją apskaitoje, finansinėse ataskaitose ar kitus įmonės naudojamus / VMI teikiamus duomenis. Jei yra neatitikimų, pvz., taikomos sutartys nėra atnaujintos (t. y. jos neatitinka faktinės situacijos), tuomet KD tai turi būti paaiškinta nurodant, kuriuo duomenų šaltiniu turi būti vadovaujamasi (kuris yra teisingas) vertinant KS kainų atitikimą IRP. 

	Pasikeitus vykdomoms funkcijoms neatnaujinama KD
	KD funkcinė analizė turi atspindėti faktinę situaciją įmonėje, t. y. jei pasikeitė įmonės vykdomos funkcijos, pvz., nebevykdomos anksčiau vykdytos funkcijos arba pradedamos vykdyti naujos funkcijos, tai turi būti nurodoma KD. Funkcinė analizė nebus laikoma tinkamai atlikta, jei pvz.,  LT įmonei pradėjus vykdyti naują funkciją – regioninę rinkodarą Baltijos šalims – KD informacija nepakeičiama, nurodoma, kad LT įmonė vykdo tik administracines funkcijas.

	Nepateiktas pagrindimas dėl priimto sprendimo KS vertinti kartu
	KD nurodoma, kad sandorio šalių vykdomi sandoriai (funkcijos) yra neatsiejamai susiję, todėl jie turi būti vertinami kartu, tačiau nepateikiami tai pagrindžiantys įrodymai, t. y.  kodėl sandoriai negali būti patikimai įvertinti atskirai ir kaip kelių sandorių vertinimas kartu padeda patikimiau nustatyti IRP atitinkančią kainą. 
Pvz., jei susijusiam asmeniui suteikiama teisė naudotis gamybos technologine patirtimi (angl. know-how) ir kartu iš jo perkamos itin svarbios gamybos žaliavos / komponentai, mokesčių mokėtojas turi pateikti duomenis, kad šie elementai rinkoje yra neatsiejami ir lemia vienas kito kainodarą. Arba jei teigiama, kad viena funkcija ar produktas tikslingai parduodamas su maža marža (ar nuostoliu), nes tai tiesiogiai garantuoja itin pelningą kito produkto ar paslaugų pardavimą (pvz., įrangos pardavimas su sąlyga, kad bus brangiai perkamos eksploatacinės medžiagos ar priežiūra), turi būti pateikti aiškūs šios strategijos verslo planai, tikslinės rinkos analizė ir įrodymai, kad bendra paketo grąža atitinka rinkos sąlygas.

	Netinkamai apibūdinamos rizikos 
	KD turi būti aiškiai identifikuotos visos su vertinamuoju KS susijusios rizikos (rinkos, kredito, atsargų, valiutų ir kitos rizikos), nurodoma kuri sandorio šalis ją valdo, kaip ta rizika yra valdoma, pagrindimas (paaiškinimas), ar šalis turi pajėgumų tokią riziką prisiimti. 
Netinkamu rizikų aprašymu laikytinas tik formalus atsakingos šalies nurodymas, pvz., „Sandorio šalis X atsakinga už valiutų kursų riziką“, tačiau nenurodoma kaip rizikas prisiėmusi sandorio šalis ją valdo, ar turi tam išteklių (finansinių, žmogiškųjų), ar rizikų valdymo paslaugos perkamos iš trečiųjų šalių (pvz. su neasocijuotais asmenimis sudaromi valiutų kursų svyravimo apsidraudimo sandoriai) ir pan. Nenurodoma, kuri sandorio šalis prisiima reikšmingas rizikas arba nurodoma, kad abi sandorio šalys kartu valdo tą pačią riziką. Toks rizikų (ne)priskyrimas rodo, kad funkcinė analizė atlikta netinkamai ir galima rizika dėl KS kainų neatitikimo IRP.

	Netinkamai apibūdinamas/ vertinamas  veikloje naudojamas turtas 
	KD turi būti įvertintas ir tinkamai aprašytas visas funkcijų vykdymui reikalingas materialusis ir / ar nematerialusis turtas. Pvz., KD nebus laikoma parengta tinkamai, jei aprašomas tik materialusis turtas (sandėliai, sunkvežimiai), tačiau nenurodytas veikloje naudojamas (funkcijų vykdymui reikalingas) nematerialusis turtas (klientų duomenų bazė ar licencijos). Kitas pvz., KD nurodyta, jog abi sandorio šalys vienoda apimtimi naudoja kvalifikuotą personalą, detalesnė informacija apie turimus resursus neatskleista. Kontrolės veiksmo metu nustatyta, kad įmonėje A dirbo 80 įvairių sričių administracijos darbuotojų, o įmonėje B – įdarbintų darbuotojų nebuvo.  Nors įmonės B vardu veikti buvo įgalioti 2-3 atstovai, tačiau jų konkrečios funkcijos neatskleistos, nepateikta įrodymų, kad jie faktiškai vykdė B įmonės funkcijas. Taigi, šioje situacijoje KD turtas buvo nedetalizuotas, o faktinė situacija neatitiko KD pateiktos informacijos. 
Tik tinkama funkcinė analizė leidžia įvertinti KS ir atitinkamai nustatyti (pagrįsti) jo kainą.

	Funkcinio profilio aprašymas nesutampa su daromomis išvadomis 
	Funkcinė analizė KD bei daromos išvados turi atitikti įmonės  faktinį veiklos modelį. Pvz., funkcinės analizės lentelėje nurodoma, kad distributorius pats planuoja pirkimus, suranda klientus ir derasi su jais dėl pardavimo kainų, vykdo marketingą ir prekių gabenimą bei sandėliavimą, prisiima atitinkamas rizikas, tačiau galutinė išvada daroma, kad tai ribotos rizikos distributorius. Tokia išvada ne tik neatitinka įmonės funkcinio profilio, bet ir - kas dažnai nustatoma kontrolės veiksmo metu - neatitinka faktinės situacijos.

	Kainodaros metodo pasirinkimas ir ekonominė analizė (palyginimai) (šalies byla)


	Klaidos
	Rekomenduojamas taisymas 


	Nenurodyta testuojama šalis / nepagrindžiamas jos pasirinkimas
	Nenurodoma kuri sandorio šalis pasirinkta testuojamąją arba nepaaiškinama, kodėl konkreti sandorio šalis pasirinkta testuojamąją šalimi.
Testuojamosios šalies pasirinkimas turi būti atliekamas įvertinus KS, atlikus sandorio šalių funkcinę analizę ir laikantis taisyklių įtvirtintų EBPO gairių 3.18-3.19 punktuose. T. y.:
1) testuojama šalis parenkama atsižvelgus į funkcinės analizės rezultatus;
2) tai šalis, kurios atžvilgiu kainodaros metodas gali būti pritaikytas patikimiausiai;
3) tai šalis, kuriai gali būti randami tinkamiausi palyginimai;
4) įprastai testuojama paprastesnes funkcijas atliekanti sandorio šalis. 
Pvz., atlikus funkcinę analizę nustatyta, kad viena šalis turi paprastesnį funkcinį profilį (angl. less complex party), tačiau KD testuojama šalimi buvo pasirinkta kita sandorio šalis (vykdanti daugiau funkcijų, prisiimanti daugiau rizikų, valdanti unikalų bei vertingą nematerialų turtą). Toks pasirinkimas buvo grindžiamas informacijos apie pirmosios šalies finansinius rodiklius trūkumu, tačiau KS tokios informacijos gavimo galimybės paprastai egzistuoja dėl sandorio šalių sąsajumo. Atitinkamai toks testuojamos šalies pasirinkimas nebūtų pagrįstas ir priimtinas.   

	Teorijos apie kainodaros metodus perrašymas (pateikimas)
	Kainodaros metodo pasirinkimas turi būti pagrįstas funkcine analize ir palyginamųjų duomenų prieinamumu. KD turi būti paaiškintos kainodaros metodo pasirinkimo priežastys pagrindžiant, kodėl buvo pasirinktas vienas ar kitas metodas. KD neturi būti detaliai aprašomi visi kainodaros metodai (t. y. neperrašomos EBPO gairės ir / ar Kainodaros taisyklės). Rekomenduotina trumpai nurodyti priežastis, kodėl patikimesniu laikytinas metodas netinka konkrečioje situacijoje. Pvz., tinkamiausiu metodu visuomet laikomas palyginamosios nepriklausomos kainos (toliau - PNK) metodas, tačiau jo dažnai pritaikyti nėra galimybių. Atitinkamai gali būti nurodoma, pvz.,  įmonė  nėra sudariusi panašių sandorių, t. y. netiekia  prekių tiekimo paslaugų tretiesiems asmenims, komercinėse duomenų bazėse vertinamųjų paslaugų kainos nėra skelbiamos, todėl PNK metodas negali būti pritaikytas KS kainoms pagrįsti. 

	Netinkamas PNK metodo pagrindimas (taikymas)
	KD pagrindžiant PNK metodo pasirinkimą dažnai neįvertinamas sandorio dalyko palyginamumas, vertinama tik sąskaitose faktūrose pateikta informacija, subendrinami nepalyginamų sandorių duomenys, nesilaikoma sandorių sudarymo datų palyginamumo, neįvertinamos kitos sandorio sąlygos. 
Pasirinkus taikyti PNK metodą turi būti įvertinamas ne tik objekto (prekės, paslaugos) charakteristikų palyginamumas, bet ir sutarčių sąlygos (prekių pristatymo / gabenimo, atsiskaitymo sąlygos ir kt.), įvertinami galimi skirtumai (pvz., kiekio, kokybės, terminų) ir jų koregavimo reikalingumas. Pvz., negalima lyginti didmeninės prekybos kainų su mažos apimties, vienetiniais pardavimais neįvertinus (neatkoregavus) kiekio (pvz., 100 kg ir 1000 kg) įtakos kainai. 
Ieškant palyginamųjų sandorių reikia ieškoti kiek įmanoma artimesnių sandorio sudarymo datai palyginimų (priklausomai nuo sandorio dalyko rūšies), vėliau ar žymiai anksčiau nei KS sudaryti sandoriai nėra laikomi tinkamais. 
Jei nustatyti skirtumai esminiai (darantys įtaką kainai) ir nėra galimybės jų pakoreguoti, turi būti pasirenkamas kitas kainodaros metodas. 

	Netinkamas sandorio grynosios maržos (toliau -SGM) metodo pagrindimas (taikymas), kai vykdomos kelios veiklos / KS
	Taikant SGM metodą, tais atvejais, kai vykdomos kelios veiklos ir /ar sandoriai vykdomi su asocijuotais ir neasocijuotais asmenimis, KD turi būti pateikiama informacija apie sąnaudų (ypač veiklos) rūšis, jų priskyrimą atskiroms veikloms, asocijuotiems / neasocijuotiems asmenims, pateikiamas sąnaudų paskirstymo kriterijus (kriterijai), kartu būtinai pateikiant ir tokių kriterijų pasirinkimo pagrindimą. Kontrolės veiksmų metu dažnai nustatoma, kad pasirinktas paskirstymo kriterijus  neatspindinti vykdytos funkcijos intensyvumo ir skirstomų sąnaudų rūšies sąsajumo. Skaičiuojant KS sandorių pelningumo rodiklius ir neteisingai pasirinkus paskirstymo kriterijų,   netinkamai nustatomas  vertinamojo KS pelningumas, neatspindintis faktinės situacijos. KD taip pat privalo būti pateikti visi su sąnaudų paskirstymu, priskyrimu veikloms / sandoriams susiję skaičiavimai. Skaičiavimus rekomenduotina rengti (saugoti), pvz., Excel lentelėse, kurias galima būtų lengvai peržiūrėti, patikrinti taikytas formules ir kt.

	Netinkamas pelno padalijimo (toliau - PP) metodo pagrindimas (taikymas)
	PP metodas įprastai pasirenkamas taikyti, kai sandorio šalių indėlis yra unikalus ir vertingas arba vykdomos funkcijos yra glaudžiai susijusios, ir todėl negali būti vertinamos atskirai arba sandorio šalys dalijasi (arba prisiima) glaudžiai susijusias rizikas. Todėl tik pagrindus vieną iš minėtų sąlygų galima rinktis taikyti PP metodą. 
Taikant  PP metodą turi būti atliekama išsami visų KS šalių funkcinė analizė ir nustatomas kiekvienos šalies indėlis uždirbant KS grynąjį pelną. Nenustačius aukščiau minėtų PP metodo taikymo sąlygų arba funkcinės analizės metu  nustačius, kad vienai šaliai tenka tik maža pelno dalis dėl riboto šios šalies indėlio, kuri gali būti įvertinta taikant vienašalius kainodaros metodus, PP metodas nelaikomas tinkamiausiu ir netaikytinas. 
PP metodo pasirinkimo priežastimi nurodžius vien tik palyginimų trūkumą, toks metodo taikymo pagrindimas nelaikomas tinkamu.

	Palyginimų nepateikimas siejant tai su administracine našta ir / ar apsiribojant vadovų žiniomis, patirtimi  
	KS kainos (pelno rodiklio) atitikimas IRP negali būti grindžiamas vadovų patirtimi / žiniomis tam tikroje srityje (pvz., „bendrovė nustatydama prekės kainą vadovaujasi vadovybės nuomone apie perpardavimo bendrojo pelno maržos lygį panašioje mažmeninės prekybos veikloje“) arba teiginiu, „<...> kad vadovaujantis EBPO gairių 5.28 p. mokesčių mokėtojas neturėtų patirti neproporcingai didelių išlaidų, kad atliktų išsamią palyginamų duomenų paiešką <...>“. Mokesčių mokėtojas turi pagrįsti, kad KS sąlygos atitinka sąlygas, dėl kurių būtų susitarusios nepriklausomos šalys panašiomis aplinkybėmis, remiantis palyginamumo analize ir objektyviais duomenimis (ne subjektyvia  vadovų ar akcininkų nuomone). Atkeiptinas dėmesys, kad EBPO gairių 5.28 p. taip pat nurodoma, kad mokesčių mokėtojas turi pagrįsti / įrodyti, kad nėra palyginamų duomenų arba kad palyginamų duomenų paieškos išlaidos būtų neproporcingai didelės. Todėl vien minėto EPBO punkto nurodymas KD nėra pakankamas. Turi būti dokumentais pagrįsta, kokių veiksmų buvo imtasi ieškant palyginamųjų duomenų, kokie informacijos šaltiniai buvo naudoti ir dėl kokių priežasčių padaryta išvada, kad tinkamų palyginamųjų duomenų nėra arba jų paieškos sąnaudos būtų neproporcingai didelės palyginti su nagrinėjamų sandorių sumomis. 

	Netinkamas palyginimų paieškos, atrankos kriterijų bei koregavimo dokumentavimas 
	Dažnai KD nepateikiami palyginimų atrankos kriterijai, nenurodoma paieškos eiga (atlikti paieškos žingsniai), netinkamų palyginimų atmetimo ir/ar vieno ar kito kriterijaus pasirinkimo priežastys (pvz., atliekant palyginimų paiešką pasirenkamas tam tikras  geografinis regionas (valstybės), tačiau  KD nėra paaiškinta, kodėl būtent tos valstybės (regionas) yra pasirinktos arba pasirenkamos tam tikros atrankos kriterijų reikšmės (apyvarta, atsargų, nematerialaus turto ar kt.), kurios nesusijusios su pasirenkamos testuoti šalies rodikliais (jų reikšmėmis). KD turi būti dokumentuoti / paaiškinti  visi palyginimų  paieškos (kiekybinės ir kokybinės) žingsniai, taikyti palyginimų atrankos kriterijai (jų reikšmės) pateiktos aiškios priežastys, kodėl tam tikros įmonės eliminuotos iš palyginamųjų duomenų imties ir pan.
Jei buvo atlikti palyginimų koregavimai – atlikti skaičiavimai turi būti paaiškinti ir pridedami patys skaičiavimai / taikytos formulės / naudoti rodikliai ir/ar duomenų šaltiniai bei pateiktas koregavimo pagrindimas – kaip atlikti koregavimai pagerino, leido pasiekti patikimesnius palyginimo rezultatus. 

	Pateikiama neišsami informacija apie  palyginimų paieškai naudojamus  išorinius duomenų šaltinius ir jų specifiką
	KD pateikiama nepakankama informacija apie palyginamųjų duomenų paieškai naudotus duomenų šaltinius ir jų taikymo principus, nurodoma tik komercinė duomenų bazė (jos pavadinimas) (pvz., TP Catalyst), tačiau neatskleidžiama jos versija, naudotų duomenų apimtis, atrankos kriterijai, paieškos parametrai ar kiti reikšmingi aspektai.
Kai naudojamos specifinės, mažiau žinomos ar rečiau praktikoje  sutinkamos (taikomos), taip pat vienetų susikurtos vidinės duomenų bazės, KD taip pat turi būti nurodyti naudoti duomenų šaltiniai bei pateikti tai pagrindžiantys įrodymai, pvz., nuorodos į viešus duomenų bazių aprašymus, specifinių žingsnių aprašymai. Taip pat rekomenduotina išsisaugoti duomenų bazių išrašus ar ekrano vaizdus, ypač tais atvejais, kai naudojamos specifinės  ir/ar minėtos vidinės duomenų bazės. Pvz., naudojant metalų biržos kainų duomenis, turėtų būti paaiškinta, kokios konkrečios kainos buvo naudojamos, kokį laikotarpį jos apima, kokie kainų rodikliai pasirinkti ir kaip šie duomenys buvo pritaikyti vertinamajam KS, pridedami ekranų vaizdai.

	Nepateikiama informacija apie  vidinių palyginamų (ne)naudojimą
	KD nenurodoma, ar testuojama šalimi pasirinkta įmonė ir kita sandorio šalis turi vidinių palyginimų, o jei turi - kodėl jų nenaudoja, t. y. kodėl vidiniai palyginimai nėra tinkami KS kainų pagrindimui. Pvz., jei nustatoma, kad įmonė tą pačią prekę parduoda arba paslaugas teikia asocijuotiems ir neasocijuotiems asmenims, turi būti įvertinti vidiniai sandoriai ir KD aiškiai argumentuojama, kodėl šie vidiniai sandoriai negali būti naudojami IRP atitinkančios kainos nustatymui.
Tam tikrais atvejais gali būti tikslinga įvertinti ne tik KS šalių sudarytus nekontroliuojamuosius sandorius, siekiant įvertinti galimybes rasti vidinių palyginimų, tačiau taip pat ir kitų tos pačios grupės įmonių nekontroliuojamuosius sandorius (pvz., vertinant finansavimo sandorių kainodarą).

	Netinkamai naudojami vidiniai palyginimai 
	Naudojant vidinius palyginimus, KD turi būti aiškiai nurodyti su neasocijuotais asmenimis sudaryti sandoriai, sąlygos darančios įtaką sandorių kainai (pvz., terminai, kiekis ir pan.), turi sutapti KS ir palyginimu pasirinkto sandorio vykdymo laikotarpis. Nepakanka nurodyti tik apibendrintus rodiklius, vidurkius ar nuasmenintus duomenis, jeigu pagal juos negalima identifikuoti palyginamųjų sandorių ir įvertinti jų palyginamumo su KS, pvz., „2024 m. vykdytų sandorių su trečiaisiais asmenimis vidutinė prekių pardavimo kaina buvo 1500 Eur už 1 toną“. Papildomai žr. klaidą susijusią su netinkamu PNK metodo taikymu.

	Pasiūlymų, ne faktinių    duomenų naudojimas palyginimams
	Kontrolės veiksmų metu nustatoma, kad KS kainų pagrindimui naudojami pasiūlymų (viešai prieinamų komercinėse duomenų bazėse ar vidinių, pvz., bankų pasiūlymai dėl kreditavimo) duomenys. KD neatskleidžiami konkretūs naudoti duomenų šaltiniai, pvz., iš teiginio „rinkoje 1 m2 kaina yra 2340 - 2670 Eur“ nėra aišku, ar kainos nustatymui remiamasi faktinių sandorių, ar pasiūlymų (reklamos skelbimų) duomenimis. Palyginimams turi būti naudojami faktinių sandorių duomenys. Pvz., negalima remtis viešai skelbiamais kainų pasiūlymais, jei nėra įrodymų, kad sandoriai realiai sudaryti tokiomis kainomis; KS kontekste įmonės iš banko gautas kreditavimo pasiūlymas nebus tinkamas palyginamas nustatant kontroliuojamosios paskolos palūkanų normos atitikimą IRP.

	Nenurodomos naudotos formulės, nepateikiami atlikti skaičiavimai ar koregavimai 
	KD turi būti pateikiamos skaičiavimams naudotos formulės, paaiškinti formulėse naudoti rodikliai (jų šaltiniai), duomenų (pvz., pajamų ar sąnaudų), segmentavimo (paskirstymo) kriterijai, rodiklių skaičiavimo etapai (žingsniai). 
Pvz., jei bendros administracinės sąnaudos paskirstomos keliems segmentams, turi būti paaiškintas pasirinktas taikyti paskirstymo kriterijus ir priežastys, dėl kurių jis laikomas tinkamiausiu. Nustatant skolininko kredito reitingą pagal pasirinktą metodiką, turi būti atskleista detali su kiekvieno kriterijaus įverčio apskaičiavimu susijusi informacija (formulės, visų naudojamų duomenų skaitinės reikšmės, tarpiniai skaičiavimai ir kt.).

	Nenurodomas ištiestosios rankos intervalas 
	KD pateikiama keletas kainų (pelningumo rodiklių) intervalų versijų (pilnas, tarpkvartilinis ir pan.), tačiau nenurodama, kuris iš jų laikomas atitinkančių IRP ir taikomas pagrindžiant kainas. Pažymėtina, kad nėra tikslo skaičiuoti keleto intervalų, mokesčių mokėtojas KD turi konkrečiai nurodyti, koks intervalas yra laikomas ištiestosios rankos intervalu, kuris yra naudojamas KS kainai pagrįsti.

	Netinkamas KS kainos pagrindimas ir / ar koregavimas
	Vertinant KS kainos atitikimą IRP, koreguojama faktinė sandorio kaina, nors ji neišeina iš vieneto pasirinkto IRP atitinkančio intervalo, t. y. netinkamai taikomos Kainodaros taisyklių 57 p. nuostatos. 
KS kainai nepatenkant į vieneto parinktą taikyti ištiestosios rankos intervalą, daroma išvada, kad kaina ne blogesnė nei rinkoje arba  kad „x valstybės biudžetui žala nepadaryta“ ir pan. Tokiu atveju laikoma, kad kaina pagrįsta netinkamai, galimi KS kainų koregavimai ir atitinkamai galima dvigubo apmokestinimo rizika.









1 priedas

KS dokumentavimo schema[footnoteRef:17]  [17:  Neapima finansų ir kredito įstaigų, draudimo įmonių] 

Ar KS su vienetu, registruotu tikslinėje teritorijoje? 
Šalies byla rengiama






2 priedas
KS dokumentavimo pavyzdžiai

Situacija 1. Reikia tiek pagrindinės, tiek šalies bylų.
· Lietuvos (toliau – LT) vieneto, priklausančio TVG, pajamos 2023 m. buvo 50 mln. EUR;
· 2024 m. LT vienetas pardavė prekių dukterinei įmonei Lenkijoje už 10 mln. EUR;
· Be to, LT vienetas 2024 m. įsigijo valdymo paslaugų iš patronuojančio vieneto Suomijoje už 1 mln. EUR.
Reikia rengti:
· Pagrindinę bylą, nes TVG priklausančios LT vieneto pajamos viršija 15 mln. EUR, ir vykdytas bent vienas reikšmingas KS (virš 90 000 Eur);
· Šalies bylą, nes pajamos viršija nustatytą 3 mln. Eur ribą ir KS vertė viršija 90 000 EUR.

Situacija 2. Reikia tik šalies bylos.
· LT vieneto, priklausančios TVG, pajamos 2023 m. buvo 12 mln. EUR;
· 2024 m. LT įmonė pirko paslaugas iš asocijuoto vieneto Latvijoje už 100 000 EUR.
Reikia rengti tik šalies bylą, nes:
· pajamos viršija nustatytą 3 mln. EUR ribą ir sandoris viršija 90 000 EUR, todėl atitinka reikalavimą šalies bylai;
LT vieneto pajamos nesiekia 15 mln. EUR, todėl pagrindinės bylos parengti nereikia.

Situacija 3: Nereikia nei pagrindinės, nei šalies bylų.
· LT vienetas priklauso TVG, pajamos 2024 m. buvo 16 mln. EUR;
· Vienintelis KS 2025 m. – 80 000 EUR paskola iš patronuojančio vieneto Estijoje.
Nereikia nei pagrindinės, nei šalies bylų: KS suma per maža (nesiekia 90 000 EUR), tad netenkinamas nei šalies, nei pagrindinės bylų rengimo kriterijus.

Situacija 4. Bus reikalingi tik kiti kainodarą pagrindžiantys dokumentai (t. y. ne KD).
· LT vieneto pajamos 2024 m. buvo 5 mln. EUR. 
· 2025 m. LT vienetas A pardavė kitam LT vienetui B prekių už 500 000 EUR.
· 2025 m. LT vieneto A direktorius[footnoteRef:18] iš LT vieneto A įsigijo automobilį už 95 000 EUR. [18:  Lietuvos vienetas ir jo valdymo organo narys yra laikomi asocijuotais (susijusiais) asmenimis (PMĮ 2 str. 8 d. 1 p. ir PMĮ 2 str. 29 p.).] 

Nereikės rengti nei pagrindinės bylos (pajamos neviršija 15 mln. EUR), nei šalies bylos (taikoma išimtis vidiniams sandoriams). 
Abu sudaryti KS – vidiniai, todėl LT vienetas turėtų būti pasirengęs pagrįsti tokių sandorių kainos atitikimą IRP ir mokesčių administratoriui pareikalavus pateikti kitus kainodarą pagrindžiančius dokumentus.

Situacija 5. KS dokumentavimo išimtys (reikia KD). 
· LT vieneto pajamos 2024 m. buvo 4 mln. EUR (viršija 3 mln. EUR ribą, todėl įmonė turi bendrą prievolę rengti KD).
· 2025 m. LT vienetas vykdė šiuos sandorius:
· Pirko programinės įrangos sukūrimo paslaugas iš patronuojančio vieneto Vokietijoje už 85.000 EUR.
· Pirko IT palaikymo paslaugas iš to paties patronuojančio vieneto Vokietijoje už 45 000 EUR.
· Suteikė konsultavimo paslaugas asocijuotam vienetui, registruotam tikslinėje teritorijoje (Kaimanų salose), už 50 000 EUR.
KS su Vokietijos  asocijuotu asmeniu. Atskiri sandoriai neviršija 90 000 EUR, tačiau jie yra neatsiejamai susiję, todėl yra vertinami kartu (85 000 + 45 000 = 130 000 EUR). Kadangi bendra suma viršija 90 000 EUR, KS dokumentuoti šalies byloje privaloma.
KS su Kaimanų salose registruotu asocijuotu asmeniu. Nors sandorio vertė su tikslinėje teritorijoje registruotu asocijuotu asmeniu 50 000 EUR (neviršija 90 000 EUR dokumentavimo ribos), šis sandoris turi būti dokumentuotas KD, nes KS dokumentavimo išimtis nėra taikoma vykdant KS su tikslinėse teritorijose registruotais asocijuotais asmenimis (šalies byla rengiama bet kokios vertės KS).


